**AIŠKINAMASIS RAŠTAS**

**Dėl pristatymo Lietuvos savivaldybių asociacijos apdovanojimui ,,Auksinės krivūlės“ riteris**

**1. Parengto tarybos sprendimo projekto tikslai ir uždaviniai**

Sprendimo tikslas – pristatyti Lietuvos savivaldybių apdovanojimui ,,Auksinės krivūlės“ riteris Vladzės Gribėnienės, nusipelniusios Molėtų rajono savivaldai, jos plėtrai ir stiprinimui, neįgaliųjų integracijai rajone, kandidatūrą.

Vladzė Gribėnienė yra neįgaliųjų judėjimo Lietuvoje pradininkė . Nuo 1971 metų pogrindinio  neįgaliųjų  judėjimo būrelio ,,Draugystė" narė, neįgaliųjų sporto ( invosporto ) iniciatorė ir  įkūrėja .

Vladzė ir jos vyras Povilas - pirmoji Lietuvoje žmonių, judančių ratukais,  pora, išgyvenusi kartu 40 metų ( susituokė 1976 metais  ) .

Nuo 1990 metų  rajono deputatė ( tuo laiku taip vadinosi  ) . Vėliau - rajono Tarybos narė  ( nepertraukiamos 9 kadencijos ) .

1998 metais Vladzei Gribėnienei suteiktas Molėtų rajono Garbės pilietės  vardas .

Visą savo gyvenimą dirbo neįgaliųjų labui . Jos gyvenimo tikslas - padėti silpnesniam už save , kurį ji vertina  ne  kaip nuopelną, o kaip žmogišką indelį .

**2.Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis ;

Lietuvos savivaldybių asociacijos apdovanojimų nuostatų, patvirtintų Lietuvos savivaldybių asociacijos valdybos 2012 m. gegužės 15 d. nutarimu Nr. VN-20 ,,Dėl Lietuvos savivaldybių asociacijos apdovanojimų nuostatų patvirtinimo“ (2013 m. rugsėjo 17 d. nutarimo Nr.VN-46 redakcija), 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą.**

**Teigiamos pasekmės.**

Minint Lietuvos vietos savivaldos dieną jau 15 kartą bus pagerbtos labiausiai įvairiose srityse nusipelniusios savivaldybės ir asmenys. Tradiciškai šventės metu bus įteikti ,,Auksinės krivūlės” riterio ženklai, skirti asmenims, nusipelniusiems Lietuvos savivaldai, jos plėtrai ir stiprinimui.

Vladzė Gribėnienė yra verta šio apdovanojimo.

**Neigiamos pasekmės**

Neigiamos pasekmės nenumatomos.

**4. Priemonės sprendimui įgyvendinti**

Pagal Lietuvos savivaldybių asociacijos apdovanojimų nuostatus teisę pristatyti asmenis apdovanojimui turi Lietuvos savivaldybių asociacijos prezidentas ir/arba savivaldybių tarybos.

**5. Lėšų poreikis ir jų šaltiniai**

Lėšos nereikalingos.

**6. Vykdytojai, įvykdymo terminai**

Molėtų rajono savivaldybės administracija.

Molėtų rajono savivaldybės administracijos

Socialinės paramos skyriaus vedėja Genovaitė Gribauskienė